text: Tyvene lister i stort tal udenom Syd og Sønderjylland
  23 januar 2016 kl. 07.26
  Antallet af anmeldelser om indbrud er faldet markant i 2015. Ifølge politiets tal har der været 20 procent færre anmeldelser i forhold til året før.
  Der er godt nyt til alle, der frygter at blive udsat for et indbrud. For første gang i mange år er antallet af anmeldelser for indbrud faldet og det endda ganske markant.
  De gode nyheder blev præsenteret ved Syd og Sønderjyllands Politis nytårsparole, og årsagen er ifølge politiet bl.a, at der er kommet mere fokus på forebyggelse og samtidig er nabohjælp-ordningen, med over 17.000 tilmeldte, blevet en stor succes i Syd og Sønderjylland.
  Det er både antallet af anmeldelser for indbrud i private hjem og i erhverv, der er faldet. I Syd og Sønderjylland blev der i 2015 i alt anmeldt 4703 indbrud, mens der i 2014 var 5843 anmeldelser.
  Det er både antallet af anmeldelser for indbrud i private hjem og i erhverv, der er faldet.
  
  Samtidig med at anmeldelserne de falder, så kan Syd og Sønderjyllands Politi glæde sig over, at antallet af sigtelser for indbrud stiger.  I 2015 blev der rejst 927 sigtelser for indbrud mod 894 i 2014.
  